ddrg/super_eurlex huggingface dataset:
(10)

V skladu s Sklepom Komisije 2005/436/ES z dne 13. junija 2005 o sodelovanju Skupnosti z Organizacijo Združenih narodov za prehrano in kmetijstvo zlasti glede dejavnosti, ki jih izvaja Evropska komisija za obvladovanje slinavke in parkljevke (4), je Komisija sklenila „Izvedbeni sporazum MTF/INT/003/EGS911100 (TFEU970089129) o stalnih aktivnostih, ki jih financira ES in izvaja Evropska komisija FAO za obvladovanje slinavke in parkljevke“, ki je bil podpisan 1. septembra 2005 in se je uporabljal od 1. januarja 2005 do 31. decembra 2008.
(3)

Organi Francije so Komisiji sporočili, da je po predhodnem pregledu dokumentacije za zadevno aktivno snov videti, da dokumentacija izpolnjuje zahteve po podatkih in informacijah iz Priloge II k Direktivi 91/414/EGS. Prav tako je videti, da predložena dokumentacija izpolnjuje zahteve po podatkih in informacijah iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. Zadevni vlagatelj je v skladu s členom 6(2) Direktive 91/414/EGS dokumentacijo naknadno poslal Komisiji in drugim državam članicam, predložena pa je bila Stalnemu odboru za prehranjevalno verigo in zdravje živali.
(3)

Nemški organi so Komisiji sporočili, da se po predhodni proučitvi dokumentacije za zadevno aktivno snov zdi, da izpolnjuje zahteve po podatkih in informacijah iz Priloge II k Direktivi 91/414/EGS. Prav tako je videti, da predložena dokumentacija izpolnjuje zahteve po podatkih in informacijah iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. Zadevni vlagatelj je v skladu s členom 6(2) Direktive 91/414/EGS dokumentacijo naknadno poslal Komisiji in drugim državam članicam, predložena pa je bila Stalnemu odboru za prehranjevalno verigo in zdravje živali.
(7)

V skladu s členom 33(7) Uredbe (ES) št. 1290/2005 se lahko države članice po zaključku programa razvoja podeželja odločijo, da ne bodo izvajale postopka izterjave. Takšna odločitev se lahko sprejme le, če je skupna vsota že obstoječih in predvidenih stroškov izterjave višja od zneska izterjave ali če izterjave ni mogoče izvršiti zaradi plačilne nesposobnosti dolžnika ali oseb, ki so pravno odgovorne za nepravilnost, pri čemer je plačilna nesposobnost ugotovljena in priznana v skladu z nacionalno zakonodajo. Če je takšna odločitev sprejeta v štirih letih po prvi upravni ali sodni ugotovitvi ali v osmih letih, če je izterjava v postopku pred nacionalnimi sodišči, se 100 % finančnih posledic zaradi neizvršene izterjave krije iz proračuna Skupnosti. V poročilu iz člena 33(4) Uredbe (ES) št. 1290/2005 so navedeni zneski, za katere so se države članice odločile, da jih ne bodo izterjale, in razlogi za takšno odločitev. Ti zneski niso v breme državam članicam in se zato krijejo iz proračuna Skupnosti. Ta odločba ne posega v prihodnje odločbe o uskladitvi v skladu s členom 33(5) navedene uredbe.
(74)

Zlasti kmetijski trgi v Evropski uniji so izčrpno urejeni s skupnimi ureditvami trga (SUT). Naloga SUT je, da med drugim zagotovijo lojalno konkurenco med gospodarskimi subjekti zadevnega sektorja v Evropski uniji. Ukrepi za podporo trga, kot so ukrepi, ki jih je uvedla in financirala Francija ter temeljijo na cenah in proizvedenih količinah, so v nasprotju s cilji skupne ureditve trga za sadje in zelenjavo in lahko resno posežejo v njegovo delovanje. V obravnavanem primeru je bila zadevna SUT skupna ureditev trga za sadje in zelenjavo, ki je za obdobje 1992–2002 temeljila na uredbah (EGS) št. 1035/72 in (ES) št. 2200/96.
(91)

Komisija poleg tega meni, da so LBBW in druge deželne banke zagotovile likvidnostno posojilo za Super-SIV pod običajnimi tržnimi pogoji in da bi vlagatelj, ki deluje v tržnem gospodarstvu in bi se znašel v položaju teh kreditnih ustanov, ravnal enako, tako da se državna pomoč v zvezi z naložbenim nosilcem Super-SIV ni povečala. Kot je bilo razloženo zgoraj, so banke iz donosov SIV prejele primerno plačilo. Poleg tega so bile strukturirane portfeljske naložbe v vrednosti 17,5 mrd EUR prenesene v Super-SIV, kjer naj bi jih obdržali do dospelosti v plačilo. Odločilno merilo za količinsko ovrednotenje tveganj, povezanih s tem prenosom, je torej „neplačilo“ ob dospelosti in ne izgube „Mark-to-Market“ zaradi trenutno neobstoječega trga. Pričakovane izgube (plačilno tveganje) so bile v negativnem scenariju izračunane na […(> 800)] mio EUR, tako da je LBBW razpolagala še z rezervo […] mrd EUR. Tveganje, ki so ga prevzele LBBW in druge deželne banke, se zato s podjetniškega vidika lahko oceni kot omejeno. To velja tudi za tveganje, ki ga je država prevzela glede jamstva Zvezne dežele Saška v višini 2,75 mrd EUR. Ker so LBBW in druge deželne banke dobile plačilo običajnih tržnih obresti, v tem povsem samosvojem primeru ni nobenega razloga, da ne bi refinanciranje obravnavali kot izvedeno po tržnih načelih.
(3)

EFSA je 4. decembra 2008 sprejela „Znanstveno mnenje znanstvenega sveta za dietetične izdelke, prehrano in alergije na zahtevo Komisije v zvezi z varnostjo likopena, pridobljenega iz glive Blakeslea trispora z disperzijo v hladni vodi“. V skladu z ugotovitvami v mnenju so pripravki likopena za uporabo v živilih in prehranskih dopolnilih pripravljeni kot suspenzije v jedilnih oljih ter neposredno zgoščeni ali v vodi dispergirani praški. Pri likopenu so v takšnih formulacijah možne oksidacijske spremembe, zato je treba zagotoviti zadostno antioksidacijsko zaščito.
(1)

Zaradi zelo velikih potreb po zunanjem financiranju sta se latvijska kapitalski in finančni trg nedavno znašla pod pritiskom, ki odraža splošno poslabšanje tržnih pričakovanj in vedno večjo zaskrbljenost glede zdravja latvijskega gospodarstva, v katerem obstajajo velika neravnovesja v smislu obsežnega zunanjega primanjkljaja in zelo velikega zunanjega dolga, poslabšanja javnih financ ter visokih stopenj inflacije stroškov in cen. Latvijski bančni sektor ima resne težave z likvidnostjo in zaupanjem. Raven deviznih rezerv se je zmanjšala, saj je centralna banka ukrepala, da bi ohranila vezavo menjalnega tečaja.
(1)

Direktiva 97/23/ES določa, da se tlačna oprema in sklopi lahko dajo v promet in začnejo uporabljati le, če ob ustrezni namestitvi in vzdrževanju ter namenski uporabi ne ogrožajo zdravja in varnosti ljudi ter, kjer je primerno, domačih živali in premoženja.
(4)

Generalni sekretar Združenih narodov je ustanovil 28-člansko skupino vladnih strokovnjakov (GGE – group of governmental experts), ki naj bi nadaljevala preučevanje možnega oblikovanja pogodbe o trgovini z orožjem. GGE se je sestajala v letu 2008 in v tednu ministrov 63. zasedanja Generalne skupščine Združenih narodov predstavila sprejete sklepe. GGE je sklenila, da je potrebna nadaljnja preučitev in da si je treba v okviru Združenih narodov še naprej korak za korakom na nedvoumen in pregleden način prizadevati za oblikovanje pogodbe. GGE je spodbudila tiste države, ki lahko ponudijo pomoč državam v stiski, da na zahtevo to storijo.
(4)

Za odobritev izjeme za take škatle za vino je treba zagotoviti, da so podjetja, ki proizvajajo navedene škatle, pooblaščena za označbo, pod pogojem, da so nadzorovana za zagotovitev skladnosti z veljavnimi določbami. Portugalska je Komisijo obvestila, da je pripravljena pooblastiti in nadzorovati ta podjetja.
(1)

Uporaba določb Uredbe (ES) št. 1393/2007 Evropskega parlamenta in Sveta z dne 13. novembra 2007 o vročanju sodnih in izvensodnih pisanj v civilnih ali gospodarskih zadevah v državah članicah (vročanje pisanj) (2) je bila razširjena na Dansko v skladu s členom 3(2) Sporazuma med Evropsko skupnostjo in Kraljevino Dansko o vročanju sodnih in zunajsodnih pisanj v civilnih ali gospodarskih zadevah (3) (v nadaljnjem besedilu: Sporazum), sklenjenega s Sklepom Sveta 2006/326/ES (4).
„(b)

Dovolilnice za dostop se izdajo vsemu drugemu osebju, ki potrebuje dostop do zgradb Komisije za izpolnitev pogodbenih obveznosti s službami Komisije. Dovolilnice za osebje s pogodbami za določen čas ne smejo veljati dlje kot pogodba, razen če to odobri Direktorat Komisije za varnost. Dovolilnice za dostop se prav tako izdajo osebju pogodbenega podjetja, ki potrebuje dostop do zgradb Komisije za izpolnitev svojih pogodbenih obveznosti. Te dovolilnice za dostop, ki se izdajo osebju pogodbenikov, veljajo do konca pogodbe s Komisijo, pod pogojem da ima zadevna oseba identifikacijski dokument, veljaven do konca pogodbe. Če identifikacijski dokument ni veljaven do konca pogodbe, se dovolilnica izda do datuma prenehanja veljavnosti identifikacijskega dokumenta. Kadar želi član Evropskega parlamenta vstopiti v zgradbo Komisije, lahko to stori s predložitvijo svoje dovolilnice za dostop, ki jo je izdal Evropski parlament, varnostniku na dolžnosti, ne da bi moral obenem opraviti še dodatne varnostne preglede, ki so potrebni za zunanje obiskovalce.“
(4)

Poročilo o oceni so v okviru delovne skupine za ocenjevanje pregledali strokovnjaki držav članic in EFSA ter ga 30. septembra 2008 predložili Komisiji v obliki sklepa EFSA o strokovnem pregledu ocene nevarnosti pesticidov z aktivno snovjo difenilamin (4). To poročilo so države članice in Komisija pregledale v okviru Stalnega odbora za prehranjevalno verigo in zdravje živali ter dokončno različico pripravile 26. februarja 2009 v obliki poročila Komisije o pregledu glede difenilamina.
(2)

Ugotovljeni sta bili še dve storitvi z družbeno vrednostjo, ki bi bili primerni za pridobitev usklajene številke, in sicer telefon za pomoč žrtvam kaznivih dejanj in zdravstvena klicna služba za primere, ki niso smrtno nevarni. Zato je treba Odločbo 2007/116/ES posodobiti in uvesti dodatne rezervirane številke. Številka za zdravstveno klicno službo za primere, ki niso smrtno nevarni, naj ne bi nadomestila številko 112 ali nacionalno številko za klic v sili, ko je ogroženo življenje.
SL Uradni list Evropske unije L 283/53

ODLOČBA SVETA

z dne 20. oktobra 2009

o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost

(2009/790/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 93 Pogodbe,

ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 395(1) Direktive,

ob upoštevanju predloga Komisije,

ob upoštevanju naslednjega:

(1) V pismu, ki ga je Generalni sekretariat Komisije evidentiral 22. junija 2009, je Republika Poljska zaprosila za dovoljenje za uporabo posebnega ukrepa, ki odstopa od člena 287 Direktive 2006/112/ES, s katerim bodo od 1. januarja 2010 davčni zavezanci, katerih letni promet ne presega protivrednosti zneska v nacionalni valuti v vrednosti 30 000 EUR na dan njenega pristopa, oproščeni plačila davka na dodano vrednost (DDV).

(2) V skladu s členom 395(2) Direktive 2006/112/ES je Komisija s pismom z dne 22. junija 2009 obvestila druge države članice o zahtevku Republike Poljske. S pismom z dne 3. julija 2009 je Komisija obvestila Republiko Poljsko, da ima na voljo vse informacije, potrebne za oceno zahtevka.

(3) Poglavje 1 naslova XII Direktive 2006/112/ES državam članicam omogoča, da uporabijo posebne ureditve za mala podjetja, vključno z možnostjo oprostitve DDV za davčne zavezance, katerih letni promet je pod določeno zgornjo mejo.

(4) V skladu s členom 287(14) Direktive 2006/112/ES lahko Republika Poljska oprosti DDV davčne zavezance, katerih letni promet ne presega protivrednosti zneska v nacionalni valuti v vrednosti 10 000 EUR na dan njenega pristopa.

(5) Povečanje zgornje meje na 30 000 EUR bo Republiki Poljski omogočilo poenostavitev upravnih postopkov za večji delež malih podjetij, pri čemer se bo omejila le na tista z najmanjšim prometom in tako prispevala k njihovemu razvoju.

(6) Komisija je v predlog Direktive za poenostavitev obveznosti glede davka na dodano vrednost z dne 29. oktobra 2004 dodala določbe, ki državam članicam omogočajo, da določijo zgornjo mejo letnega prometa za DDV oprostitev v vrednosti do 100 000 EUR ali isti znesek v nacionalni valuti, pri čemer se lahko ta znesek vsako leto posodobi. Zahtevek Republike Poljske je v skladu s tem predlogom.

(7) Odstopanje ne bo vplivalo na lastna sredstva Evropskih skupnosti, pridobljena iz davka na dodano vrednost –

SPREJEL NASLEDNJO ODLOČBO:

Člen 1

Z odstopanjem od člena 287 Direktive 2006/112/ES se Republiki Poljski dovoli oprostitev plačila DDV za davčne zavezance, katerih letni promet ne presega protivrednosti zneska v nacionalni valuti v vrednosti 30 000 EUR na dan njenega pristopa.

Člen 2

Ta odločba se uporablja od 1. januarja 2010 do začetka veljavnosti določb direktive o spremembi zneskov zgornjih ravni letnega prometa, pod katerimi so davčni zavezanci lahko oproščeni plačila prometnih davkov, ali do 31. decembra 2012, kar koli nastopi prej.

Člen 3

Ta odločba je naslovljena na Republiko Poljsko.

V Bruslju, 20. oktobra 2009 Za Svet Predsednik A. BORG

(1) UL L 347, 11.12.2006, str. 1.
(1)

Svet je s sklepom z dne 24. novembra 2007 (2) imenoval člane in nadomestne člane upravnega odbora Evropske fundacije za zboljšanje življenjskih in delovnih razmer za obdobje od 1. decembra 2007 do 30. novembra 2010, razen nekaterih nadomestnih članov, med njimi španskih in nizozemskih nadomestnih članov.
—

Nadomestilo se spreminja glede na delovno obremenitev v zvezi z zapletenostjo zadeve, čas, potreben za pripravo mnenja, količino in dosegljivost podatkov in strokovne literature in informacij, ki jih je treba zbrati in obdelati, ter obseg in zapletenost javnih posvetovanj in posvetovanj z zainteresiranimi stranmi ter stikov z drugimi telesi ob upoštevanju naslednjih okvirnih meril: Znesek Okvirna merila 385 EUR — enostavna in rutinska vprašanja — mnenje temelji na preučitvi dosjeja ob manj obširnem iskanju podatkov in manj obširnem študiju literature — ni javnega posvetovanja — med prvim in zadnjim sestankom ne sme preteči več kot pet mesecev 770 EUR — zapleteno vprašanje — mnenje temelji na obsežnem iskanju in preučevanju podatkov in literature — posvetovanje z zainteresiranimi stranmi in/ali javno posvetovanje z manjšo delovno obremenjenostjo zaradi preučitve povratnih informacij — med prvim in zadnjim sestankom preteče 5 do 9 mesecev 1 155 EUR — zelo zapleteno vprašanje — potrebna sta zelo obširno iskanje in analiza podatkov in literature — obsežna in zapletena posvetovanja z zainteresiranimi stranmi, javnostjo in drugimi strokovnimi organi in preučitev pomembnih povratnih informacij — med prvim in zadnjim sestankom preteče več kot 9 mesecev
(6)

Kar zadeva Islandijo in Norveško, Odločba št. 574/2007/ES pomeni razvoj določb schengenskega pravnega reda v smislu Sporazuma med Svetom Evropske unije in Republiko Islandijo ter Kraljevino Norveško o pridružitvi teh dveh držav k izvajanju, uporabi in razvoju schengenskega pravnega reda (5), kar spada v področje iz točk A in B člena 1 Sklepa Sveta 1999/437/ES z dne 17. maja 1999 o nekaterih izvedbenih predpisih za uporabo Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda (6).
(1)

Na tristranskem sestanku dne 2. aprila 2009 so se Evropski parlament, Svet in Komisija dogovorili o financiranju za projekte na področju preskrbe z energijo in širokopasovnega interneta ter za krepitev operacij v zvezi z „novimi izzivi“, opredeljenimi v okviru ocene vmesne reforme skupne kmetijske politike iz leta 2003 („sistematski pregled“), in sicer v okviru Evropskega načrta za oživitev gospodarstva, namenjenega posodobitvi infrastruktur in solidarnosti pri preskrbi z energijo. Za omogočitev financiranja je treba najprej spremeniti večletni finančni okvir za obdobje 2007–2013 v skladu s točkami 21, 22 in 23 Medinstitucionalnega sporazuma, da bi se zgornja meja odobritev za prevzem obveznosti za leto 2009 v podrazdelku 1a povišala za 2 000 000 000 EUR v tekočih cenah.
(7)

Pregledi, ki jih je izvedla Komisija na Portugalskem od 2. do 11. marca 2009, so pokazali, da premeščanje lesa in lesene embalaže ni popolnoma nadzorovano, kot to zahteva Odločba 2006/133/ES. Inšpektorji so zlasti odkrili nekaj primerov neskladnosti pri pregledu cestnih kontrol na meji s Španijo. Zato se tveganja, da se borova ogorčica razširi na območja zunaj razmejenih območij na Portugalskem, ne more izključiti.
2.

Črtajo se naslednji vnosi obratov za predelavo mleka: Št. Št. veterinarske odobritve obrata Ime obrata Mesto/ulica ali kraj/regija „4. BG 0212027 DZZD „Mlechen svyat“ s. Debelt obl. Burgas 9. BG 0812032 „Roles-milk“ OOD s. Kardam 15. BG 1512029 „Lavena“ OOD s. Dolni Dabnik obl. Pleven 20. BG 1612028 ET „Slavka Todorova“ s. Trud obsht. Maritsa 24. BG 1612051 ET „Radev-Radko Radev“ s. Kurtovo Konare obl. Plovdiv 25. BG 1612066 „Lakti ko“ OOD s. Bogdanitza 36. BG 2112013 „Skorpion 21“ OOD s. Zabardo obsht. Chepelare 38. BG 2112029 ET „Karamfil Kasakliev“ gr. Dospat 47. BG 0912004 „Rodopchanka“ OOD s. Byal izvor obsht. Ardino 52. BG 1612065 ET „Bonitreks“ s. Dolnoslav obsht. Asenovgrad 55. BG 2012043 „Agroprodukt“ OOD gr. Sliven kv. Industrialen 62. 0112003 ET „Vekir“ s. Godlevo 64. 0112013 ET „Ivan Kondev“ gr. Razlog Stopanski dvor 66. 0212005 ET „Dinadeks DN 76“ gr. Burgas ul. „Industrialna“ 1 68. 0212028 „Vester“ OOD s. Sigmen 69. 0212037 „Megakomers“ OOD s. Lyulyakovo obsht. Ruen 73. 0412003 „Laktima“ AD gr. Veliko Tarnovo ul. „Magistralna“ 5 75. 0512003 SD „LAF-Velizarov i sie“ s. Dabravka obsht. Belogradchik 77. 0612035 OOD „Nivego“ s. Chiren 78. 0612041 ET „Ekoprodukt-Megiya-Bogorodka Dobrilova“ gr. Vratsa ul. „Ilinden“ 3 79. 0612042 ET „Mlechen puls-95-Tsvetelina Tomova“ gr. Krivodol ul. „Vasil Levski“ 90. 1012008 „Kentavar“ OOD s. Konyavo obsht. Kyustendil 97. 1212022 „Milkkomm“ EOOD gr. Lom ul. „Al.Stamboliyski“ 149 98. 1212031 „ADL“ OOD s. Vladimirovo obsht. Boychinovtsi 106. 1512006 „Mandra“ OOD s. Obnova obsht. Levski 107. 1512008 ET „Petar Tonovski-Viola“ gr. Koynare ul. „Hr. Botev“ 14 108. 1512010 ET „Militsa Lazarova-90“ gr. Slavyanovo ul. „Asen Zlatarev“ 2 111. 1612024 SD „Kostovi-EMK“ gr. Saedinenie ul. „L. Karavelov“ 5 112. 1612043 ET „Dimitar Bikov“ s. Karnare obsht. „Sopot“ 122. 1712018 „Imdo“ OOD s. Lipnik Stopanski dvor 124. 1712032 „Trio-milk“ OOD s. Kichenitsa 126. 1712039 „Stil-EA“ EOOD s. Dyankovo 127. 1712040 ET „Meri-Ahmed Chakar“ s. Ezerche 130. 1712046 ET „Stem-Tezdzhan Ali“ gr. Razgrad ul. „Knyaz Boris“ 23 133. 1812009 „Lakten“ OOD gr. Vetovo ul. „Slivnitsa“ 137. 2012007 „Deltalakt“ OOD s. Stoil voyvoda 141. 2012012 ET „Olimp-P.Gurtsov“ gr. Sliven m-t „Matsulka“ 146. 2112002 „RTSNPO“ gr. Smolyan ul. „Nevyastata“ 25 147. 2112003 „Milk-inzhenering“ OOD gr. Smolyan ul. „Chervena skala“ 21 154. 2112027 „Keri“ OOD s. Borino, obsht. Borino 161. 2312023 „Mogila“ OOD gr. Godech, ul. „Ruse“ 4 173. 2412038 „Elit Milk 2000“ OOD s. Mirovo obsht. Br. Daskalovi 180. 2512018 „Biomak“ EOOD gr. Omurtag ul. „Rodopi“ 2 189. 2712009 „Ekselans“ OOD s. Todor Ikonomovo obsht. Kaolinovo 191. 2712013 „Ekselans“ OOD s. Osmar, obsht. V. Preslav 194. 2812018 ET „Bulmilk-Nikolay Nikolov“ s. General Inzovo, obl. Yambolska 199. BG 0318015 „Milteks-K.K.“ EOOD gr. Varna ZPZ 204. BG 1618044 „Valchev“ OOD gr. Asenovgrad Mestnost „Kuriata““
SKLEP SVETA

z dne 16. februarja 2009

o spremembi Poslovnika Sodišča prve stopnje Evropskih skupnosti glede jezikovne ureditve v pritožbah zoper odločbe Sodišča za uslužbence Evropske unije

(2009/170/ES, Euratom)

SVET EVROPSKE UNIJE JE –

ob upoštevanju člena 64 Protokola o Statutu Sodišča,

v skladu s postopkom, določenim v drugem odstavku člena 245 Pogodbe o ustanovitvi Evropske skupnosti in drugem odstavku člena 160 Pogodbe o ustanovitvi Evropske skupnosti za atomsko energijo,

ob upoštevanju zahteve Sodišča z dne 24. septembra 2008,

ob upoštevanju mnenja Evropskega parlamenta z dne 13. januarja 2009,

ob upoštevanju mnenja Komisije z dne 18. novembra 2008,

ker je treba v Poslovniku Sodišča prve stopnje določiti jezik postopka v primeru pritožbe zoper odločbo Sodišča za uslužbence, kot je predvidena v členih 9 in 10 Priloge k Protokolu o Statutu Sodišča –

SKLENIL:

Člen 1

Poslovnik Sodišča prve stopnje Evropskih skupnosti z dne 2. maja 1991 (UL L 136, 30.5.1991, str. 1, in popravek v UL L 317, 19.11.1991, str. 34), kakor je bil spremenjen 15. septembra 1994 (UL L 249, 24.9.1994, str. 17), 17. februarja 1995 (UL L 44, 28.2.1995, str. 64), 6. julija 1995 (UL L 172, 22.7.1995, str. 3), 12. marca 1997 (UL L 103, 19.4.1997, str. 6, in popravek v UL L 351, 23.12.1997, str. 72), 17. maja 1999 (UL L 135, 29.5.1999, str. 92), 6. decembra 2000 (UL L 322, 19.12.2000, str. 4), 21. maja 2003 (UL L 147, 14.6.2003, str. 22), 19. aprila 2004 (UL L 132, 29.4.2004, str. 3), 21. aprila 2004 (UL L 127, 29.4.2004, str. 108), 12. oktobra 2005 (UL L 298, 15.11.2005, str. 1), 18. decembra 2006 (UL L 386, 29.12.2006, str. 45) in 12. junija 2008 (UL L 179, 8.7.2008, str. 12), se spremeni:

pred člen 137 se pod „NASLOV V: PRITOŽBE ZOPER ODLOČBE SODIŠČA ZA USLUŽBENCE EVROPSKE UNIJE“ vstavi člen 136a z naslednjim besedilom:

„Člen 136a

Če je zoper odločbo Sodišča za uslužbence na podlagi členov 9 in 10 Priloge k Statutu Sodišča vložena pritožba, je jezik postopka tisti jezik, ki je bil jezik postopka pred Sodiščem za uslužbence, brez poseganja v člen 35(2)(b) in (c) ter v četrti pododstavek člena 35(3) tega poslovnika.“
1.

v členu 1 se uvodno besedilo nadomesti z naslednjim: „Prašiči za pleme ali proizvodnjo, odpremljeni v države članice ali njihova območja, kjer je bolezen Ajueszkega izkoreninjena in ki so navedeni v Prilogi I, morajo prihajati iz države članice ali njenega območja, ki so našteta v navedeni prilogi ali so v skladu z naslednjimi dodatnimi pogoji:“;
(3)

Prvotni seznam in prvi posodobljeni seznam za Skupnost pomembnih območij v celinski biogeografski regiji v skladu z Direktivo 92/43/EGS je Komisija sprejela z odločbama 2004/798/ES (2) in 2008/25/ES (3). Na podlagi člena 4(4) in člena 6(1) Direktive 92/43/EGS zadevna država članica čim prej in najpozneje v šestih letih določi območja, ki so na seznamu za Skupnost pomembnih območij v celinski biogeografski regiji, za posebna ohranitvena območja ter opredeli prednostne naloge za ohranjanje in potrebne ohranitvene ukrepe.
(4)

Odločba 79/542/EGS, kakor je bila spremenjena z Odločbo Komisije 2008/883/ES (4), je nadalje spremenila navedeno prilogo glede vnosa za Brazilijo z oznako ozemlja BR-1, da je ponovno navedla Mato Grosso do Sul ter vključila preostale predele zveznih držav Minas Gerais in Mato Grosso ter tako omogočila uvoz v Skupnost izkoščenega in zorjenega govejega mesa živali, zaklanih na ali po 1. decembru 2008. Vendar pa člen 2 Odločbe 2008/883/ES dovoljuje uvoz v Skupnost pošiljk svežega izkoščenega in zorjenega govejega mesa živali z ozemelj z oznako BR-1, kakor so opredeljena v Odločbi 2008/642/ES, ter pridobljenega od živali, zaklanih pred 1. decembrom 2008, do 14. januarja 2009.
(18)

Finančni sistemi v Skupnosti so tesno povezani, pri čemer lahko dogodki v eni državi članici pomembno vplivajo na finančne institucije in trge v drugih državah članicah. Nenehno nastajanje finančnih konglomeratov in vse manj jasne razlike med dejavnostmi podjetij v sektorjih bančništva, vrednostnih papirjev in zavarovalništva povzročajo dodatne izzive v zvezi z nadzorom na nacionalni ravni in ravni Skupnosti. Za zaščito finančne stabilnosti je potreben sistem na ravni Odbora, Odbora evropskih bančnih nadzornikov ter Odbora evropskih nadzornikov za zavarovanja in poklicne pokojnine, da se čim prej ugotovijo morebitna čezmejna in medsektorska tveganja ter se po potrebi obvesti Komisijo in druge odbore. Poleg tega je bistveno, da Odbor zagotovi obveščenost finančnih ministrstev in nacionalnih centralnih bank držav članic. Vloga Odbora v zvezi s tem je ugotovitev tveganj v sektorjih vrednostnih papirjev in redno poročanje Komisiji o rezultatih. O teh ocenah je treba obveščati tudi Svet. Odbor mora sodelovati tudi z Evropskim parlamentom in mu redno zagotavljati informacije o razmerah v sektorju vrednostnih papirjev. Odbor v zvezi s tem ne sme razkrivati podatkov o posameznih nadzorovanih subjektih.